Frode Forfang

Frode Forfang (født 14. mars 1959) er en tidligere statssekretær for Arbeiderpartiet i Thorbjørn Jaglands regjering. Han ble den 22. juni 2012 utnevnt til direktør i Utlendingsdirektoratet (UDI).

Frode Forfang startet i UDI i 1998, først som informasjonssjef, senere arbeidet han som avdelingsdirektør og assisterende UDI-direktør. Han fungerte som UDI-direktør da tidligere UDI-direktør Ida Børresen i 2012 ble direktør på Stortinget.

Forfang var statssekretær for bistandssaker i Utenriksdepartementet fra 1. november 1996 til 16. oktober 1997. Han har tidligere vært internasjonal sekretær i Arbeiderpartiet, leder av Landsrådet for Norske Ungdomsorganisasjoner som representant for Arbeidernes ungdomsfylking, og informasjonsansvarlig ved Europakommisjonens Oslo-delegasjon.

Han er cand.mag. fra Universitetet i Oslo og master (tilsvarer hovedfag) i statsvitenskap fra London School of Economics and Political Science.

I februar 2018 ble han beskikket for et nytt åremål på seks år som direktør i UDI.

Referanser

Eksterne lenker 
 
 

Statssekretærer fra Ap
Norske embets- og tjenestemenn
Norske statsvitere
Regjeringen Jagland
Utlendingsdirektoratet
Alumni fra London School of Economics
Alumni fra Universitetet i Oslo